Na osnovu člana 29. Zakona o naučnoistraživačkoj djelatnosti („Službene novine Kantona Sarajevo“, br. 26/16), prijedloga Odluke Vijeća Orijentalnog instituta Univerziteta u Sarajevu br. 02-249/22 od 29.8.2022. godine i Odluke Senata Univerziteta u Sarajevu br. 01-13-80/22 od 28.9.2022. godine

**UNIVERZITET U SARAJEVU**

**ORIJENTALNI INSTITUT**

raspisuje

**K O N K U R S**

**za izbor u naučno zvanje**

1. *Naučni savjetnik* za oblast „Historija osmanskog perioda”**-** 1 izvršilac

Uvjeti:

Pored općih uvjeta predviđenih Zakonom o radu, kandidat treba da ispunjava i uvjete predviđene članom 31. Zakona o naučnoistraživačkoj djelatnosti ("Službene novine Kantona Sarajevo" br. 26/16) i čl. 18. Pravilnika o unutrašnjoj organizaciji i sistematizaciji radnih mjesta u Orijentalnom institutu Univerziteta u Sarajevu.

Potrebna dokumentacija:

* Prijava na konkurs;
* Biografija (CV) sa bibliografijom u pisanoj i elektronskoj formi;
* Spisak objavljenih naučnih radova i knjiga i primjerke radova u pisanoj i eletronskoj formi (CD);
* Izvod iz matične knjige rođenih
* Uvjerenje o državljanstvu
* Diplome o odgovarajućoj stručnoj spremi
* Diploma o stečenom zvanju doktora nauka iz oblasti za koju se bira, a za svršenike trećeg ciklusa i dodatak diplomi
* Prijevod gore navedene diplome, ukoliko je izdata van BiH;
* Rješenje o nostrifikaciji gore navedene diplome,
* Dokaz/ potvrdu o provedenom izbornom periodu
* Ostali dokumenti koji potvrđuju kvalifikacije za naučnoistraživačke poslove u oblasti kojom se bavi Institut, kao što su dokumenti /diplome/ potvrde/ uvjerenja o znanju nekog od orijentalnih jezika u zavisnosti od uže oblasti za koju se bira, informatičke vještine, sposobnost kreiranja i vođenja projekata (original ili ovjerena fotokopija).

Dokumentacija se dostavlja u originalu ili ovjerenoj kopiji ne starijoj od šest mjeseci.

Rok za dostavljanje prijava po javnom oglasu je petnaest (15) dana od dana objavljivanja u sredstvima javnog informisanja.

Prijava se može dostaviti lično ili preporučenom pošiljkom na adresu: „Univerzitet u Sarajevu – Orijentalni institut“ sa naznakom „Prijava na konkurs“.

Nepotpune, neuredne i neblagovremene prijave neće se uzeti u razmatranje.